BASES E CONVOCATORIA PARA A CONCESIÓN DE SUBVENCIÓNS, EN RÉXIME DE CONCORRENCIA COMPETITIVA, A ASOCIACIÓNS E CLUBES DEPORTIVOS
ADMINISTRACIÓN LOCAL — Municipal — Baiona (Subvencións e axudas, 05/09/2019)

Por acordo da Xun ta de Goberno Local do 29 de agosto de 2019, aprobáronse as bases reguladoras e convocatoria para a concesión de subvencións, en réxime de concorrencia competitiva, a asociacións e clubs deportivos do Concello de Baiona, que carezan de fins de lucro, co destino á participación en competicións oficiais e o desenvolvemento de actividades deportivas durante a tempada deportiva 2018/2019, e se ordena a súa publicación no BOPPO. Segundo establece o artigo 232 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, na medida no que o permitan os recursos orzamentarios, o Concello poderá subvencionar economicamente ás asociacións para a defensa dos seus intereses xerais ou sectoriais dos veciños, tanto polo que se refire ós seus gastos xerais como ás actividades que realicen. A este respecto, tendo en conta o sinalado neste artigo e ao abeiro da Lei 38/2003 do 17 de novembro, Xeral de Subvencións, da Lei 9/2007, do 13 de xuño de Subvencións de Galicia, regulamentos de desenvolvemento, Lei 39/2015, de 1 de outubro, de Procedemento Administrativo Común das Administracións Públicas e da Lei 7/1985, do 2 de abril Reguladora das Bases do Réxime Local, o Concello de Baiona procede á regulación dos criterios e o procedemento de concesión, en réxime de concorrencia competitiva, de subvencións entre as entidades deportivas sen fins de lucro do Concello de Baiona, que reúnan os requisitos establecidos nesta convocatoria específica de subvencións, co obxecto de fomentar o deporte e a práctica deportiva, para a participación en competicións oficiais e o desenvolvemento de actividades deportivas durante a tempada deportiva 2018/2019. O obxecto das subvencións a que se refiren as presentes bases é contribuír a financiar os gastos ocasionados polo funcionamento das entidades deportivas e a súa actividade deportiva durante a tempada deportiva 2018/2019. Os gastos subvencionables serán os seguintes: As subvencións ós clubs teñen un carácter único e, aínda que se valoran aspectos como a participación ou organización de eventos deportivos, enténdese que o total da subvención é polos gastos xerados pola actividade durante a tempada Os solicitantes deberán declarar todas as subvencións que teñan obtido ou solicitado para o 2019. A subvención concedida destinarase en exclusiva a cubrir os gastos directamente relacionados ca actividade deportiva da tempada 2018/2019 segundo o sinalado na Base 1ª. A tempada deportiva 2018/2019 estará definida para cada modalidade deportiva, en función dos datos recabados das respectivas federacións, e a data de inscrición dos equipos Aqueles asociacións que percibiron subvención no exercicio 2018, dentro da convocatoria de concorrencia competitiva para o ano 2018, non poderán aportar as facturas xa aportadas no exercicio anterior A concesión de axudas reguladas nesta orde será atendida con cargo á aplicación orzamentaria 342-48900 do Orzamento xeral de 2018, prorrogado para 2019, na que existe consignación polo importe 5.500 €, segundo documento contable de retención de crédito nº 9375 1) As entidades solicitantes soamente poderán percibir un máximo de 1.000 €. Con todo, este importe poderá aumentar en función do número de solicitudes presentadas 2) O importe da subvención concedida non poderá superar, en ningún caso o 80% do orzamento presentado sobre os gastos subvencionables.3) No caso de que a suma das cantidades propostas como subvención para as distintas solicitudes, excedan a consignación total, modificaríanse as mesmas aplicando reducións proporcionais a cada unha delas, para que a suma total non exceda da consignación prevista na aplicación orzamentaria sinalada anteriormente Poderán solicitar subvención á presente convocatoria as entidades e clubs federados que teñan o seu enderezo social no Concello de Baiona, estean inscritos no rexistro de entidades sen ánimo de lucro propio do Concello de Baiona, teñan personalidade xurídica propia e finalidade non lucrativa, que cumpran os seguintes requisitos: As solicitudes formalizaranse nos modelos normalizados dispoñibles na páxina web do Concello www.baiona.org.Cada entidade solicitante presentará un único proxecto, o cal achegarase a seguinte documentación: As solicitudes presentaranse nun prazo de trinta (30) días naturais contados a partir do día seguinte da publicación do extracto da convocatoria no BOPP, e unicamente poderán presentarse a través da Sele Electrónica, http://baiona.sedelectronica. gal A presentación da solicitude implicará que se autoriza ao Concello de Baiona para o tratamento automatizado de todos os datos contidos nela. Se a solicitude non reunise os datos esixidos ou calquera dos previstos no artigo 66 da Lei 39/2015, de 1 de outubro, do Procedemento Administrativo Común das Administracións Públicas, requirirase aos interesados para que, nun prazo de dez (10) días hábiles, emenden as anomalías advertidas ou presenten os documentos preceptivos, indicando que, en caso de non facelo, teranse por desistidos e arquivaranse as solicitudes sen máis trámite.1.- Estas subvencións serán compatibles con calquera outra subvención ou axuda para a mesma finalidade, procedente de calquera outra administración, ou de entes públicos ou privados, nacionais, da Unión Europea ou de organismos internacionais, aínda que serán incompatibles coas subvencións tramitadas a través de convenios nominais de colaboración en relación a un concepto análogo ó do obxecto da convocatoria, tramitados a través da Concellería de deportes na tempada 2018/2019.2.- A beneficiaria deberá comunicar ao Concello de Baiona a obtención doutras subvencións, axudas ingresos ou recursos que financien a actividade subvencionada. Esta comunicación deberá efectuarse no momento en que se coñeza e, en todo caso, con anterioridade á xustificación da aplicación dada ós fondos recibidos.3.- En calquera caso, o importe total da subvención ou subvencións non poderá superar o da actividade subvencionada; caso no que se procederá na forma prevista no artigo 34 do RD 887/2006, de 21 de xuño, polo que se aprobou o Regulamento da Lei Xeral de Subvencións. A asignación de axudas ou subvencións, farase en función dos seguintes criterios: 1.- Número de deportistas federados. Ata 30 puntos.2.- Ámbito territorial do Evento. Ata 20 puntos.3.- Inclusión do evento no calendario oficial de competicións. Ata 10 puntos 4.- Número de xornadas do evento. Ata 25 puntos.5- Porcentaxe de cofinanciamento da actividade por medio de achegas económicas das entidades, patrocinios, etc. (a maior porcentaxe de cofinanciamento, maior puntuación). Ata 15 puntos. A contía da subvención que se concederá a cada unha das solicitudes será en función da puntuación acadada por cada unha delas, axustándose aos seguintes tramos: 1. A valoración das solicitudes corresponderalle á Comisión de Valoración, que estará constituída polo Alcalde-Presidente do Concello de Baiona, a Concelleira de Deportes, e un concelleiro de cada grupo político da Corporación, un funcionario do servizo de deportes, e un funcionario da área de Secretaria Xeral e que tamén fará as veces de Secretario da Comisión. Todos e cada un dos membros desta comisión poderán se substituídos polas persoas nas que delegue cada un deles.2. A comisión examinará cada unha das solicitudes presentadas, e aplicará os criterios de valoración aprobados nas presentes bases, a fin de establecer unha prelación entre as mesmas e formular a correspondente proposta de adxudicación a prol de aquelas que obtiveran maior valoración.3. A contía da subvención que se outorgará a cada beneficiario será directamente proporcional á puntuación obtida, sen que en ningún caso se poda superar o límite de crédito orzamentario dispoñible.4. A proposta de adxudicación deberá expresar a relación de solicitantes para os que se propón a concesión da subvención, a súa contía individual, así como a puntuación obtida por cada un, por aplicación dos criterios de valoración.5. Posteriormente, a proposta pasará á Intervención Municipal para que realice a súa fiscalización, de acordo co Real Decreto Lexislativo 2/2004, do 5 de marzo, polo que se aproba o Texto refundido da Lei reguladora das facendas locais. A partir da proposta e tras o informe da Intervención Municipal, a Xunta de Goberno Local concederá as subvencións mediante acordo no que se especifique a relación de entidades ás que se lles concede a axuda e a desestimación das restantes solicitudes 7.- O outorgamento das subvencións notificarase ás entidades interesadas dacordo co establecido nos artigos 40, 42 e 43 da Lei 39/2015, de 1 de outubro, do procedemento administrativo común das Administracións Públicas. Se no prazo de dez días a entidade beneficiaria non manifestou o contrario, entenderase que acepta a subvención que queda suxeita ós deberes derivados da normativa sobre axudas e subvencións a entidades sen fins de lucro 8. O prazo máximo para resolver as solicitudes de subvención e notificar as resolucións será de tres meses dende o remate do prazo establecido nestas bases para a presentación de solicitudes, e o silencio administrativo será desestimatorio. A parte das que figuran na cláusula carta, os beneficiarios de subvencións concedidas con cargo ao Orzamento municipal teñen as seguintes obrigas, de conformidade co sinalado no artigo 14 da Lei Xeral de subvencións. a.—Xustificar o cumprimento dos requisitos e condicións, así como a realización da actividade e o cumprimento da finalidade que determinen a concesión de subvención. b.—Conservar os documentos xustificativos da aplicación dada ós fondos recibidos, en tanto poidan ser obxecto das actuacións de comprobación e control. c.—Dar adecuada publicidade da axuda concedida para a actividade ou actuación obxecto de subvención (cartelería, publicidade, recortes de prensa, valados, pancartas, etc). d.—Abonar tódalas facturas que figuren na conta xustificativa con anterioridade a presentación da xustificación da subvención. e.—Os beneficiarios das subvencións deberán utilizar, con carácter xeral, formas de pago a terceiros que poidan acreditarse mediante documento expedido por unha entidade financeira no que quede identificado o beneficiario, o importe e a data de pago (Transferencias bancarias, talóns nominativos.) e só excepcionalmente poderán utilizar o pago metálico cando non sexa posible outra forma alternativa e o importe non supere os 100,00 €, debendo en este caso facer constar na propia factura o recibín do perceptor, con indicación do D. N. I., sinatura e nome e apelidos do mesmo.1.-PRAZO.-As entidades que resulten beneficiarias deberán achegar a xustificación, unicamente a través da Sele Electrónica, http://baiona.sedelectronica. gal, e con data límite 5 de decembro de 2019, quedando anulada a subvención unha vez transcorrido o prazo. Este prazo poderá prorrogarse ata un máximo de CINCO días naturais a petición razoada da entidade solicitante, e sempre que así o acorde o órgano que concedeu a subvención, contando os CINCO días dende a notificación do acordo da prórroga. Para isto, a petición da prórroga realizarase antes da finalización do prazo da xustificación da subvención. Este prazo entenderase sen prexuízo do prazo de dez días que se concederá no caso de presentación incompleta ou defectuosa para a súa rectificación 2.—CANTIDADE A XUSTIFICAR: O beneficiario terá que presentar facturas equivalentes ao 125 % do importe concedido e ademais unha conta xustificativa de gastos ata o 100% do orzamento do proxecto presentado.3.-DOCUMENTACIÓN.-Para o cobro das subvencións as entidades presentarán a seguinte documentación: 3.1. Facturas xustificativas, as cales deberán recoller o número de CIF, a data, número de factura e o IVE. Os documentos xustificativos haberán de estar datados no período obxecto destas bases. As facturas cumprirán os requisitos establecidos para súa expedición no RD 1619/2012 de 30 de novembro polo que se regulan as obrigas de facturación ou as normas sobre a facturación electrónica equivalentes. As facturas ou minutas por prestación de servizos profesionais deberán conter os mesmos elementos que os especificados para as facturas e, tratándose de persoas físicas, conterán a correspondente retención fiscal.3.2.- Xustificante de pagamento das facturas, achegando o xustificante da transferencia bancaria no caso de facturas de importe superior a 100 €. No caso de facturas de importe inferior haberá de facerse constar na propia factura o recibín do perceptor, con indicación do D. N. I., sinatura e nome e apelidos do mesmo.3.3. Conta Xustificativa. ( Anexo V), na que consta a declaración de non ter recibido outras subvencións de administracións públicas ou entidades privadas para a finalidade subvencionada ou, no seu caso, detalle da financiación obtida e declaración responsable de que os ingresos non superan o custo da finalidade subvencionada Os gastos xustificados deberán axustarse no posible ós conceptos incluídos no orzamento inicial, non aboándose máis có importe xustificado co límite da subvención concedida.3.4. Certificacións acreditativas de estar ó corrente das súas obrigas tributarias (do Estado e da Comunidade Autónoma), e coa Seguridade Social vixentes no momento da xustificación 3.5.–Memoria de actuación xustificativa do cumprimento dos proxectos e actividades subvencionadas, cuns contidos mínimos no aspecto deportivo (Incluiranse os datos referentes ás competicións nas que participaron, os equipos vinculados á entidade, os equipos que a integran, os resultados, o ámbito e o nivel acadado nas competicións) 3.6. Acreditar a debida divulgación do financiamento por parte do Concello de Baiona da actividade subvencionada. No caso de non terse editado ningún material publicitario, deberá indicarse tal circunstancia, mediante unha declaración responsable debidamente asinada polo representante da Asociación Só se admitirán xustificantes relativos a gastos de material e servizos necesarios para a realización da actividade subvencionada, consonte o expresado no orzamento presentados xunto coa solicitude.4.- CONCEPTOS NON SUBVENCIONABLES.-Con carácter xeral, non terán a consideración de subvencionables os seguintes conceptos: En ningún caso se admitirán como xustificantes de gastos: A) Facturas onde non consten claramente os conceptos obxecto da subvención. B) Facturas que conteñan conceptos non subvencionables, aínda que dentro das mesmas consten conceptos subvencionables, excepto se os importes veñen debidamente desglosados. C) Facturas que non veñan presentadas en forma e modo. D) As cantidades satisfeitas ao Concello por calquera concepto.5.- PAGAMENTO DA SUBVENCIÓN.-Á vista da documentación xustificativa presentada, previo informe de Intervención, o órgano competente estimará o cumprimento das actividades subvencionadas, e se a documentación é correcta procederase ao pago da subvención. O pago da subvención efectuarase mediante ingreso na conta sinalada pola entidade No caso de que a entidade beneficiaria non xustifique o 125 % do importe da subvención concedida, realizarase o libramento dos fondos polo importe xustificado, sempre e cando se cumpran co resto dos requisitos destas Bases Se non se presenta a xustificación dentro do prazo (inicial ou prorrogado no seu caso), iniciarase o expediente de anulación do correspondente compromiso por revogación da concesión da subvención. As axudas concedidas deberán devolvelas ou reintegralas nos seguintes casos: a. Por obtelas falseando as condicións requiridas. b. Por non aplicala ós fins para os que foi concedida. c. Incumprimento das obrigas de adopta-las medidas de difusión. d. Resistencia, escusa ou obstrución ou negativa ás actuacións de comprobación e control. e. Por incumprir o beneficiario as obrigas asumidas e as condicións fixadas nestas bases. As responsabilidades anteriormente citadas esixiranse de acordo co procedemento previsto na Lei de réxime xurídico das Administracións Públicas. Así mesmo, o reintegro das cantidades efectuarase no prazo e forma no Regulamento Xeral de Recadación. As cantidades devoltas terán carácter de ingreso de dereito público Para o non disposto nas presentes bases, contemplarase o establecido nas bases de execución do orzamento xeral do Concello de Baiona para 2018, prorrogado para 2019, na Lei 38/2003, de 17 de novembro, xeral de subvencións, no Real Decreto 887/2006, de 21 de xullo, polo que se aproba o Regulamento da Lei 38/2003, de 17 de novembro, e demais lexislación aplicable. Contra estas bases e as resolucións administrativas que se adopten na súa execución poderá interpoñerse, potestativamente, un recurso de reposición perante o órgano que a ditou, no prazo dun mes. Entenderase desestimado se transcorre outro sen contestar; neste caso poderá interpoñerse un recurso contencioso-administrativo perante o Xulgado do Contencioso Administrativo, como se prevé no artigo 8 da Lei 29/1998, do 13 de xullo, da xurisdición contencioso-administrativa (tras a modificación dada pola Lei 9/2003, do 23 de decembro) no prazo de dous meses. Ademais, contra a presente resolución tamén poderá interpoñerse directamente o dito recurso contencioso-administrativo no indicado prazo. En todos os casos, os prazos contaranse a partir do día seguinte á recepción da correspondente notificación ou da data en que o recurso de reposición se entende desestimado. ANEXOS.—Tódolos anexos referidos nestas bases para a solicitude e a xustificación destas subvencións, estarán dispoñibles na páxina web de concello de Baiona: www.baiona.org Koraima Argerey Ollokiegi, en Baiona, na data sinalada no marxe deste documento asinado electronicamente.